על מיופה הכח אין חובת דיווח כפי שקיים למי שמונה לאפוטרופוס. האפוטרופוס שמונה מחוייב בהגשת דיווחים לאפוטרופוס הכללי אשר מפקח על עוד 50 אלף אנשים שמונה להם אפוטרופוס (לאור הכמות הגדולה אפשר להבין כמה הפיקוח לא באמת יעיל וכן מדובר על פיקוח כלכלי בלבד).
האפוטרופוס יגיש דוחות ופרטה לפחות פעם אחת במינוי ולאחר מכן לפחות אחת לשנה וכל אימת שהאפוטרופוס הכללי מבקש.
האפוטרופוס נדרש לדווח על כל שקל שהוא מוציא, חשבוניות וקבלות ודוחות מדוקדקים, מייגעים ומסורבלים.
אם אנו סומכים על מיופה הכח בעיניים עצומות אין חובה למנות לו מפקח, אבל אם רוצים (לטעמי רצוי) יש אפשרות לבחור באנשים נוספים המעורבים בחיי האדם לקבל מידע ודיווח ממיופה הכח על פעולותיו באופן ובתדירות שהאדם הממנה קובע.
לאדם המפקח על מיופה הכח קוראים מיודע, והוא מחליף את הפיקוח של האפוטורופוס הכללי. כאן יש לנו מנגנון הרבה יותר יעיל של פיקוח אחד על אחד. את המיודע אנו מכירים ויודעים שהוא ידאג שנקבל את הטיפול הכי טוב וגם אם חלילה מיופה כוחנו ינצל את חולשתנו, המיודע מתוקף תפקידו יוכל מיד להתריע ולא נאלץ להיות תלויים בחסדיו של שופט, שלא מכיר אותנו אשר יחליט ממרום מושבו מה טוב עבורנו.